Kameme FmKameme Fm News
Pope Francis kuuria muingi thiinii wa thii yothe guthingata thayu mambura-ini maya ma thigukuu
Baba mutheru Pope Francis niathingatire muingi thiinii wa thii yothe urumie thayu, akigweta iguru wigii mabururi ma Israel na Palestine; ndumiriri-ini yaake ya X-mas kanitha-ini wa St Peters Square, Vatican. Oho nioririe arumiriri a Gatoreki metikire kurumbuiya andu mirioni nyingi aria mathamite micii-ini yao, ni kwaga irio, na angi magietha kundu kwi nyeki nduru.
Kungi nakuo akristiano ngiri nyingi nimeyumiririe kanitha-ini wa Church of the Nativity Bethlehem, kanitha uria wakitwo keheri-ini karia kerikanaga niho Jesu Kristo aciariirwo. President wa Palestine Mahmoud Abbas niegwikinyitie mitha-ini ya X-mas kanitha-ini ucio wa Church of the Nativity Bethelehem.
Nake prime minister wa Israel Benjamin Netanyahu nioritie muingi thiinii wa thii wiitikire gucera Israel ihinda-ini riri ria X-mas, kwiyonera kundu kwa riri, na gugutura kuririkanagwo, thiinii wa muthingi wa U-kristiano.
fao_Latn kik_Latn kik_Latn kik_Latn kik_Latn